# **Bojt Község Önkormányzat** **3.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Előkészítő: **Dr. Köstner Dávid**

**jegyző**

**ELŐTERJESZTÉS**

A települési támogatások és ellátások helyi szabályairól szóló 4/2015. (II. 27.) önkormányzati rendelet módosításáról

Egy új támogatási forma lehetséges bevezetése miatt válik szükségessé a rendelet módosítása. Eddig is az önkormányzat arra törekedett, hogy minél szélesebb körben tudjon szociális támogatást nyújtani az arra rászorulóknak. az új támogatási forma a szociális tüzelőanyag kiegészítő támogatás lenne a tervezet szerint:

***„9/J. §***

*(1) Jövedelmi helyzetre tekintettel pénzbeli ellátásként szociális célú tüzelőanyag kiegészítő támogatásában részesül az a személy, aki*

*a) Bojt község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, amennyiben a családjában az egy főre jutó jövedelem legfeljebb a szociális vetítési alap 600 %-a*

*b) az adott év december 31. napjáig betölti a 60. életévét, amennyiben a családjában az egy főre jutó jövedelem legfeljebb a szociális vetítési alap 600 %-a*

*c) Bojt község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, és Bojt Község Önkormányzata által szociális ellátásra jogosult.*

*(2) A támogatás megállapításáról a polgármester hivatalból dönt, melynek összege 20.000 Ft.*

*(3) A támogatás évente egy alkalommal, a tárgyév november hónapjában adható az (1) bekezdésben meghatározott jogosultak részére utalvány formájában.*

*(4) A támogatás ingatlanonként egy jogosult részére kerül megállapításra.*

*(5) A vásárlási utalvány kizárólag tüzelőanyagra használható fel és a BAUPETROL HUNGARIA Kft. által üzemeltetett 4110 Biharkeresztes, Bojti út 1. szám alatti tüzépen vásárolható le a tárgyév december 31. napjáig.”*

Kérem a Képviselő-testületet, hogy az előterjesztésben foglalt rendelettervezetet szíveskedjen megtárgyalni és elfogadni.

Bojt, 2025. november 7.

**Bereginé Szegedi Hajnalka**

polgármester

**ELŐZETES HATÁSVIZSGÁLAT**

(a jogalkotásról szóló 2010. évi CXXX. törvény 17. §-a alapján) A tervezett jogszabály valamennyi jelentősnek ítélt hatásai, különösen:

1. **Társadalmi hatásai**: A rendelet megtartja jelenlegi formáját, társadalmi hatás nem várható.
2. **Gazdasági hatásai**: Az önkormányzatot érintő jelentős gazdasági hatása nincs. A fedezet a költségvetésben rendelkezésre áll.

1. **Költségvetési hatásai**: Az önkormányzatot érintő jelentős költségvetési hatása nincs.

1. **Környezeti következményei**: A rendeletnek közvetlen környezeti hatása nincs.
2. **Egészségi következményei**: A rendeletnek közvetlen egészségi hatása, egészségügyi következménye nincs.

1. **Adminisztratív terheket befolyásoló hatásai**: A rendelet megalkotásának az adminisztratív terheket tekintve új, többlet terheket eredményező hatása nincs.
2. **A jogszabály megalkotásának szükségessége**: A jogszabály megalkotásának törvényi szükségessége és társadalmi szükségessége nincs.

1. **A jogalkotás elmaradásának várható következményei**: Nem várható.

1. **A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet alkalmazása nem igényel többlet személyi és tárgyi feltételt.

**Biharkeresztes, 2025. november 7.**

**Dr. Köstner Dávid**

jegyző