**Bojt Község Önkormányzata Képviselő-testületének …/2025. (….) önkormányzati rendelete**

**a települési támogatások és ellátások helyi szabályairól szóló 4/2015. (II. 27.) önkormányzati rendelet módosításáról**

[1] A szabályozás célja, hogy a helyi lakosok még szélesebb körben vehessenek igénybe szociális alapon egészségügyi szolgáltatást, melynek kizárólagos célja a prevenció és az egészségmegőrzés elősegítése.

[2] Bojt Község Önkormányzat Képviselő-testülete az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, illetve a 132. § (4) bekezdés g) pontjában kapott felhatalmazás alapján - figyelembe véve az Európai Unió vonatkozó jogforrásait is – Bojt Község Önkormányzat Szervezeti és Működési Szabályzatáról szóló 6/2024. (X. 8.) önkormányzati rendelet 33. § (1) bekezdés e) pontjában biztosított véleményezési jogkörében eljáró Bojt Község Önkormányzat Ügyrendi Bizottsága véleményének kikérésével a következőket rendeli el:

**1. §**

A települési támogatások és ellátások helyi szabályairól szóló 4/2015. (II. 27.) önkormányzati rendelet 5. §-a helyébe a következő rendelkezés lép:

**„5. §**

*Települési támogatás*

*a)* *a lakhatáshoz kapcsolódó rezsiköltségekhez való hozzájárulás*

*b)* *az elhunyt személy eltemettetésének költségeihez való hozzájárulás*

*c)* *születési támogatás*

*d)* *születésnapi támogatás*

*e)* *iskoláztatási támogatás*

*f)* *idősek és rászorultak karácsonyi támogatása*

*g)* *gyermekétkeztetés támogatása*

*h)* *szociális célú tüzelőanyag támogatás*

*i)* *húsvéti támogatás*

*j)* *Startmunka mintaprogramban megtermelt mezőgazdasági terményekből összeállított terménycsomag támogatás*

*k)* *szociális étkeztetési támogatás*

*l)* *szociális vérvételi támogatás*

*m)* szociális célú tüzelőanyag kiegészítő támogatás.”

**2. §**

A települési támogatások és ellátások helyi szabályairól szóló 4/2015. (II. 27.) önkormányzati rendelet „A települési támogatás formái” alcíme a következő 9/J. §-sal egészül ki:

**„9/J. §**

(1) *Jövedelmi helyzetre tekintettel pénzbeli ellátásként szociális célú tüzelőanyag kiegészítő támogatásában részesül az a személy, aki*

*a)* *Bojt község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, amennyiben a családjában az egy főre jutó jövedelem legfeljebb a szociális vetítési alap 600 %-a*

*b)* *az adott év december 31. napjáig betölti a 60. életévét, amennyiben a családjában az egy főre jutó jövedelem legfeljebb a szociális vetítési alap 600 %-a*

*c)* *Bojt község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, és Bojt Község Önkormányzata által szociális ellátásra jogosult.*

(2) *A támogatás megállapításáról a polgármester hivatalból dönt, melynek összege 20.000 Ft.*

(3) *A támogatás évente egy alkalommal, a tárgyév november hónapjában adható az (1) bekezdésben meghatározott jogosultak részére utalvány formájában.*

(4) *A támogatás ingatlanonként egy jogosult részére kerül megállapításra.*

(5) *A vásárlási utalvány kizárólag tüzelőanyagra használható fel és a BAUPETROL HUNGARIA Kft. által üzemeltetett 4110 Biharkeresztes, Bojti út 1. szám alatti tüzépen vásárolható le a tárgyév december 31. napjáig.*”

**3. §**

Ez a rendelet 2025. november 14-én lép hatályba, és a hatálybalépést követő napon hatályát veszti.

**Bereginé Szegedi Hajnalka sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: 2025. …………... napján.

**Dr. Köstner Dávid**

jegyző

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

Bojt Község Önkormányzata a települési támogatások szabályait a települési támogatások és ellátások helyi szabályairól szóló 4/2015. (II. 27.) önkormányzati rendeletében szabályozza, annak módosításával.

**1-. §-hoz**

Szociális támogatási formákat tartalmazza.

**2-. §-hoz**

Új szociális támogatási formát, a a szociális tüzelőanyag kiegészítő támogatást taglalja.

**3. §-hoz**

Hatálybaléptető és hatályon kívül helyező rendelkezések.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.